Foto: Reuters Isroil hukumati Iordan daryosining G‘arbiy sohilidagi yahudiy qishloqlarida 2,5 mingta uy qurilishini ma’qulladi, deb xabar bermoqda Jerusalem Post nashri. "Biz Iudeya va Samariyada normal hayotni yo‘lga qo‘ymoqdamiz", deb aytdi Isroil mudofaa vaziri Avigdor Liberman. O‘z navbatida Isroil bosh vaziri Binyamin Netanyaxu Isroil "qurishni davom ettirishini" qo‘shimcha qildi. 2016 yil 23 dekabrda BMT Xavfsizlik kengashi Isroilga Falastin hududlarida uylar qurishni taqiqlash talab qilingan rezolyutsiyani qabul qilgandi. Bunga javoban Isroil BMT byudjyetiga kiritadigan badallarini 6 mln dollarga qisqartirgan.